
lam  anno  MDCCCXIX  Fr.  Guil.  Yal.  Sclimidt,  Bero- 
linensis  universitatis  litterarum  celeberrimus  professor,  libel- 
lum  edidit,  cui  inscripserat  titulum:  „Ueber  die  Kirclien- 
trennung  von  England,  Scbauspiel  des  Don  Pedro  Calderon 
de  la  Barca."  Dramatis  fabulam  in  eo  docuit,  fontes  poetae 
indagavit,  dictionis  excellentiam  perpaucis  versibus  inverna- 
culum  sermonem  optime  versis  comprobavit,  aliquot  notas 
ad  textum  eraendandum  adiecit.  Integra  tamen  dramatis 
versio  apud  nostrates  adhuc  desideratur,  apud  Transrbenanos 
anno  MDCCCXLIII  Lutetiae  Damas-IIinard  auctore  facta 
est.     (Chefs  d'oeuvre  du  tlieatre  espagnol.    Paris.) 

Itaque,  si  opus  tam  praeclarum  nostro  sermone  inter- 
pretarer,  operae  pretium  me  facturum  ratus,  primam  vcrsionis 
partem,  primum  ex  tribus  actibus  continentem,  anno  prae- 
terito  confectam  scliolae  Crefeldensis,  ubi  tunc  munere  funge- 
bar ,  programmati  annuo  adiciendam  amicis  suasoribus  pro- 
didi.  Sperabam  paucis  mensibus  post  totum  opus  teutonicc 
expressum  lectoribus  me  daturum  esse.  Yariis  autcm  rebus 
impeditus,  quominus  inceptum  perficerem,  hanc  dissertationem, 
qua  summos  philosophorum  honores  me  rite  obtenturum  esso 
spero,  compietae  versioni  praemittere  audeo. 

„La  Cisma  de  Ingalaterra"  (schisma  Angliao  sc.  eccle- 
siae)  haud  dubie  in  numcro  optimorum  illustrissimi  poetae 
operum  habenda  est  Ingeniosa  fabulae  interpretatio,  dictlo 
elegans  nec  tamen  praoter  modum  exculta,  alta  sententiarum 
sapientia,  sublimis  quaedam  tristitia  sortis  humanao  contom- 

platione  nata,  omnes  res,  quae  pertinent  ad  humanae  naturae 
subtilem  observationcm  atque  ad  negotiorum  peritiam,  tantam 
raanifestant  ingenli  maturitatem.  ut  primo  conspoctu  ueque  ado. 
lescenti  neque  seni,  sed  viro  ad  id  opiis  tribuendum  adducamur. 
Nec  deficiunt  alia  indicia,  quae,  ut  ita  opinemur,  impellunt. 
Namque  litterae  exstant  a  Calderone  anno  MDCLII 
scriptae  (cf.  Hartzenbusch,  Bibliotoca  de  Autores  Espano- 
les  tom.  IV  pag.  HTG),  quibus  amicum  quendam  docet,  post- 
hac  se  opera  dramatica  nulla  nisi  ecclesiae  soUemnibus  dedi- 
cata  (autos)  aut  a  regibus  imperata  (iiestas  reales)  scripturum 
esse.  Quae  quam  firma  fuerit  poetae  v^oluntas,  e  Moreti 
comoedia  „La  ocasion  hace  el  iadron",  anno  MDCLXIY  in 
lucem  prolata,  colligere  possumus.  Ibi  enim  Calderonis 
mentio  fit  ut  famosi  poetae  raro  nec  nisi  aulae  iussu  scri- 
bentis,  utque  verba  ipsa  afferam,  haec  sunt: 

Muy  pocas  (comedias)  vemos 

Sino  cual  y  cual  de  alguno 

Que  por  superior  precepto 

Escribe  para  Palacio;  — 


Ese  es  Calderon. 

E^eque  ignari  sumus,  cur  eo  ipso  tempore  poeta  re- 
ceptui  canendi  consilium  ceperit.  Constat  enim  Calderonem 
anno  MDCLI  in  ordinem  adscitum  esse  ecclesiasticum  sacer- 
dotum  quos  dicebant  naturalium  Hispaniae  capitis  (Congre- 
gacion  de  Presbiteros  naturales  de  Madrid),  ut  saeculum  fe- 
rebat,  cuius  plurimos  et  optimos  auctores,  nisi  extra  ecclesiam 
essent  nati,  provectiore  aetate  intra  sacra  moenia  refugium 
petiisse  novimus. 

Quum  autem  opus  nostrum  nec  ad  ecclesiae  sollemnia 
celebranda  destinatum  nec  aulae  ludis  paratum  sit ,  veri 
simillimum  est,  eorum  esse  quae  ante  annum  supra  dictum 
scripta  erant,  sed  minus  verisimile,  annum  ipsum  MDCLI 
originis  tempus  fuisse,  ut  Hartzenbuschius  nos  credere  iubet. 


Cui  si  fidem  demus,  Calderon  eiusdem  anni  brevi  spatio 
paene  trientem  operum  suorum  omnium  scripserit:  neque 
enim  minus  viginti  octo  dramata,  quorum  plurimis  summa 
laus  datur,  eidem  aDUO  invenimus  adscripta.  Attamen  nos 
non  falso  iudicare,  si  operis  originem  in  illius  termini  proxi- 
mitate  ponamus,  ex  his  intelligi  posse  existumo. 

Ij^ullam  enim  nostrae  tragcTediae  invenimus  mentionem 
in  omnibus  quae  poeta  vivo  apparuerunt  editionibus.  Inter 
quadraginta  septem  dramata,  quibus  quattuor  libri  annis 
saeciili  XXXV,  XLI,  LXIY,  LXXII  ex  ordine  ab  auctore 
comparati  sunt,  itemque  in  quinto  tonio,  quem  poeta  ignaro 
invitoque  Antonius  quidam  la  Caballeria  Barcelonae  emiserat, 
titulum  operis  frustra  quaerimus.  Postbuma  demum  editio 
a  Yera  Tasis  y  Yillarroel  viro  optimo  et  Calderoni  amicis- 
simo  opus  nostrum  continet.  Id  suspicioni  locum  dare  posset, 
Calderonem  auctorem  non  esse,  nisi  ipse  de  liac  re  omne 
dubium  sustulisset  enumeratione  operum  suorum,  quam  fecit 
in  litteris  Duci  a  Yeragua  die  XYIII  mensis  lunii  anno 
MDCLXXX  scriptis.  Qiia  enumeratione  Ducis  precibus  ob- 
sequens  libros  suos  veros  a  falsis  fraudulose  nomine  suo  or- 
natis  discernendi  illustri  amico  copiam  daturus  erat.  Centum 
novem  titulorum,  quos  ibi  enumerat,  nonagcsimus  septimus 
noster  est.  Ex  eo  autem  numero,  quamvis  suspicari  liceat, 
nihil  de  originis  anno  concludendum  est,  quum  respoctis 
operibus,  quae  quibiis  annis  composita  vel  acta  sint  consfcat, 
enumerationis  rationem  chronologicam  non  esse  facile  per- 
spiciafcur.  Bed  opus  tani  insigne,  si  quidem  exstitisset,  inter 
priorum  editionum  dramata  poetam  ipsum  vel  amicos  non 
curasse  recipiendum,  parum  veri  similc  esfc.  An  forte  cre- 
dendum  esfc,  iuvenem  poetam  gloriae  avidum  viam  tam  egre- 
giam  laudis  assequendae  ex  iudusfcria  aspernatum  esse? 

Res  non  aeque  se  habet  cum  viro  gloriam  immortalem 
adepto.  Illis  temporibus,  nisi  ad  honorem  interesset,  in  uni- 
vcrsum  poefcae  minime  rcforebat,  ut  opera  eius  ex  librariorum 

officina  emitterentiir,  quum  id  librario^  non  auctori,  plerum- 
que  lucro  esset:  referebat  solum,  ne  mutilarentur  neve  alienis 
libris  nomen  fraudulose  inscriberetur.  Utramque  rem  Cal- 
deron  et  libris  et  epistolis  et  liistrionum  oribus  saepissime 
conquestus  est.  Quum  autem  ipse  vir  factus  opeiibus  suis 
imprimendis  parum  curaret,  fortuitum  erat,  si  librarii  rapaces 
aut  boc  aut  illo  dramate  potirentur.  Recte  igitur  iudicari 
puto,  opus  nostrura,  quura  certo  post  annum  MDCLII  scviptum 
non  sit,  paullo  ante  Imnc  annura  scriptum  esse.  Atque  ar- 
gumentum  quidem  hoc  esfc. 

Dies  primtis. 

Henricus  octarus,  Angliae  rex,  libro  suo  de  septem  sa- 
cramentis  contra  Lutherum  scribendo  intentus,  lucubrationi- 
bus  exhaustus,  somno  devincitur,  dum  matrimonii  meditatur 
institutionem.  Dormienti  mulieris  formosae  figura  conclave 
intrare,  ad  ipsum  propius  accedere,  postquam  tabeilam  re- 
cens  scriptam  laeva  manu  detersit,  evanescere  videtur.  Re- 
vocat  rex  illam  expergefactus.  Cardinalis  Yulseius  respondet. 
Uterque  somnium  enarratum  interpretatur,  donec  duae  episto- 
lae  apportentur,  altera  aLeone  decimo  summo  pontifice,  al- 
tera  a  Luthero  missa,  quas  rex  ominose  confundit,  pontifica- 
lem  pro  Lutherana  ante  pedes  deiciens,  Lutheranam  pro 
pontificali  in  capito  ponens,  in  alterum  auctorem  reverentiam, 
in  alterum  contemptum  ostenturus.  Ad  somnium  a  rege  re- 
fertur  confusio.  Yeram  significat  doctrinam  papalis  epistola 
in  solo  iacens,  ut  solidum  praebeat  fundamentum,  et  veram 
doctrinam  dextra  manus  scribendo  defensura  erat.  Sed  laeva 
quae  detersit  et  Lutheri  epistola  ad  errorera  spectant,  qui, 
ut  fumus  et  aura  levis,  instabilis,  sursum  petit  et  veritatis 
lucem  tenebris  obscurare  tendit.  Epistolis  responsurus  Hen- 
ricus  novae  tristitiae  plenus  recedit.   Vulseius  solus  in  scaena 


manens  pectiis  soliloquio  reserat.  Humili  loco  natus,  car- 
dinalis  dignitatem,  magnas  divitias,  regis  familiaritatem  ade- 
ptus,  tam  splendida  sorte  nondum  contentus,  sedem  Romani 
pontificis  occupare  studet,  metuens  tamen,  ne  mulier  se  per- 
dat,  quum  ab  ea  sibi  exitium  imminere  astrologus  praedi- 
xerit.  Favoribus  cum  ambiunt  JFranciscus ,  Galliae  rex,  et 
Carolus  imperator,  bellum  inter  se  molientes.  Res  ita  mo- 
derari  vult,  ut  Anglorum  auxilia  ei  sint,  qui  papam  reddi- 
derit  auxiliatorem.  Meditaiionem  hanc  solitariam  Thomae 
Boleni  interrumpit  adventus.  Carolum  adducit,  Francisci 
regis  legatum,  ad  Henricum  aditum  a  cardinali  petentem. 
A  Vulseio  cum  superbia  repulsus,  legatus  ex  Boleno  quae- 
rit,  quis  sit  superbus.  Is  cardinalis  adumbrat  picturam, 
deinde  legatum  orat,  ut  introductioni  adsit  Annae  filiae  ad 
aulam  regiam  recipiendae.  Carolus  annuit  et  abeuntem 
valere  iubet.  Audita  in  animo  volvit ,  dum  Dionysius  fami- 
liaris  meditantem  adortus  causam  tristitiae  postulat.  Fa- 
tetur  ingenti  amore  in  eandem  Annam  se  iam  dudum  in- 
censum,  viridissimisque  coloribus  amorem  et  amatam  dipingit. 
lara  Lutetiac,  ubi  antea  Bolenus  pater  legatus  fuerat,  pul- 
clierrimam  filiam  se  cognovisse  eiusque  amore  delectatum 
esse.  ISTuptias  ipsum  desiderare,  sed  patre  suo  invito  facere 
non  audere,  praeterquam  quod  vereatur,  ne  Anna  fidei  ca- 
tholicae  infida ,  novas  Lutheri  doctrina  amplectens ,  ex  dile- 
ctissima  amica  levis  et  intolerabilis  uxor  fiat.  Pasquinus  acce- 
dit  ineptus,  reginae,  quae  mox  sequitur,  principalibus  mu- 
lieribus  lateri  circumdatis,  adventum  denuntians.  Anna  Bo- 
lena  timide  ingressa  ante  reginam  se  prosternit  summaque 
humilitate  gratiam  agit,  quod  sibi  in  conspectum  maiestatis 
venire  licitum  sit.  Catharina  regina,  e  superbis  Hispaniae 
regibus  nata,  tantam  humilitatem  comiter  deprecata  iacen- 
tem  relevat,  Deo  soli,  non  hominibus  genua  flectere  fas  esse 
diccns.  Circumstantes ,  ad  quas  multa  erga  omnes  urbani- 
tate   usa  novam    advenam    adducit,  congratulando  certant. 

Sermocniantibiis  Pasquiiius  vaticinandi  acgra   cupidine    aife- 
ctus  se  iijgerit  ambiguamque  Bolenae  praedicit  fortunam. 

Interdum  Catharina  coniugis  absentis  amoroso  desi- 
derio  rccordans  ostium  regii  conclavis  petit,  ubi  Yulseius, 
quominus  introeat,  deterrere  vult:  regem  enim  scribendi  stu- 
diosum  neminem  admitti  iussisse.  Tali  repulsae  saevis  ver- 
bis  respondet  regina,  immensae  cardinalem  superbiae  incre- 
pat,  obscuram  eius  originem  contumeliose  admonet,  suppli- 
cem  precibus  surda  relinquens  conclave  intrat.  Exterritus 
ille  Mariae  regis  filiae  opem  implorat.  Maria  et  ceterae  no- 
biles  mulieres  parva  commiseratione  commotae  prostratum 
festinanter  deserunt.  Ira  rabida  impletus  Vulseius  resurgens 
contumeliam  inlatam  secum  dissertat.  Mulierem  esse  Ca- 
tharinam:  ecce  mulier  fatalis,  perniciosa,  tam  diu  formi- 
data.  Regiiiae  soli  satis  potentiae  esse,  ut  virum  perdat 
tam  potentem,  sed  priusquam  id  paraverit,  ipsam  peritu- 
ram.  Carnificem  patrem  quae  dixerit,  carnificem  filium  eam 
esse  visuram  totius  imperii  et  talis  reginae.  Ut  abiit,  Tho- 
mas  Bolenus  cum  filia  appropinquat ,  novis  honoribus  sa- 
pienter  uti  eam  docet  et  modestam  esse  hortatur.  Lamen- 
tationes  autem  et  querulas  filia  ingrata  emittit,  quod  ei 
etiam  nuno  superiores  honorandi  sint.  Immensam  pater 
filiae  ambitionem  et  ingentem  superbiam  perspicit.  Mala 
praesagiens  monet,  ne  sibi  quondam  inter  honorem  et  san- 
guinem  suum  terribilis  optio  facienda  sit.  Tristis  ab  illa 
discedit,  quam  Carolus  legatus  solam  invenire  studet.  De 
longa  absentia  conquesti  amorem  denuo  sibi  obtestantur 
aeternum,  vota  suscipiunt,  sponsionem  matrimonii  faciunt. 
Henrici  regis  adventus  amantes  turbat.  Carohis  recedit,  ne 
inopportune  ante  illius  conspcctum  veniat;  Anna,  quamvis 
tanta  de  humiliatione  acerbissime  doleat ,  maxima  tamen 
adulatione  ante  regem  prostrata  favorem  imploiat.  Honricus 
mulieris  adspectu  stupefactus  somnii  figuram  subito  rccogno- 
ecit,    amore  violei^to  ii^fiamniatus  biandissimis  \eihis  iacen- 


tem  surgere  iiibet  eique  coram  regina  et  ceteris  aulicis  su- 
premum  clat  favorem ,  ut  ipsi  coniugi  piae  iniciat  invidiam. 
Dies  sollemnis,  clies  gloriosus  fuit  illi,  quae  odio  celato  et 
dissimulata  snperl)ia  omnes  favores  et  gratuiationes  ingrato 
et  immani  animo  accipit. 

Dies  secundus, 

Dum  Henricus  cum  Vulseio  magnam  animi  perturbatio- 
nem  communicat  ,  Pasquinus  supervenit,  regis  tristitia  ani- 
madversa  tristibus  regibus  se  pauperem  ridentem  praestare 
iactat  et  sua  hilaritate  exultans  ludicram  de  Alexandro 
Magno  incboat  narrationem.  Cuius  potentissimi  imperatoris 
philosophum  quondam  docuisse  impotentiam  interrogando 
militem  admiratorem,  num  ille  orbis  terrarum  dominus  mini- 
mum  et  vulgarissimum  arvorum  flosculum  creare  possit. 
Omnes  igitur  iisdem  naturae  legibus  obnoxios  neque  sane 
quemquem  fortunae  rehictari.  Regina  appropinquante  rex 
sciendi  avidus,  utrum  Annam  sit  revisurus,  cardinalem  mu- 
lierum  e  longinquo  ingressarum  nomina  poscit.  Annae 
nomine  audito  triumphans  gaudio ,  quidquid  libet,  illum 
petere  iubet,  se  daturum  pollicitus.  Licentia  usus  Yul- 
seius  regis  sufFragium  flagitat  ad  dignitatem  pontificalem 
obtinendam  ,  Leonem  nuperrime  dcfunctum  esse  certior  fa- 
ctus.  Regina,  ut  coniugis  amoveat  tristitiam,  omnes  suas 
et  suarum  oiFert  artes  collaudatas,  quibus  rex  ad  libitum 
utatur.  Is  in  cardinalis  aures  insusurrat,  quantum  sit  suum 
cum  Anna  saltandi  desiderium.  Tali  famiHaritate  indi- 
gnata  Catharina  Yulseium  oblivione  eius  rituum  aulicorum 
vehementer  vituperata  statim  exire  iubet.  lussui  obediens 
ille  ultionem  sibi  vovet  quam  maximam.  Deindo  lohanna 
Seymera  regis  iussu  cantilenam  cantat,  cui  regina  versus 
addit  quos  glosam  dicunt,  Hispanorum  more  ingenioso  com- 
positos. 

lam  Bolenae  est  regem  delectare.  Saltatio  placet. 
Diim  saltat,  callidissima  femina  ante  pedes  Henrici  se  pro- 
iciens  totum  occupat,  cuius  medullas  mollis  amoris  flamma 
comedat.  Oessante  ludo  negotia  tractantur.  Carolus  legatus 
cardinali  absente  aditum  regis  tam  diu  desideratiim  assecu- 
tus,  ut  Maria  filia  Francisci  regis  fiiio  in  matrimonium  detur, 
proponit.  De  re  serio  deliberatiim  iri  respondetur.  Interea 
Yulseius,  ut  Adrianum  Caroli  imperatoris  praeceptorem, 
Leoni  successisse  comperit,  de  fortunae  suae  malignitate  que- 
stus  ultionis  consilia  meditatur.  Kegina  quidem  imperatoris 
consanguinea  ei  maxime  invisa:  sed  in  ea  ulciscendi  finis 
non  est.  Tptam  Angliam  fide  catholica  extirpanda,  novis 
rebus  Lutheri  introducendis  instrumentum  ultionis  facturus 
est.  N ec  inopportune  tunc  obviam  venit  Bolena ,  quam 
mentem  turbatam  simulans  cardinalis  uti  reginam  salutando 
tentat.  Ingentem  superbiam  eius  cognitam  in  finem  suum 
adhibere  statuit.  Postquam,  si  beneficii  semper  grato  animo 
memor  dissimulare  et  tacere  possit,  illam  se  ad,  summum 
imperium  elaturum  esse  promisit;  illa  respondens:  mulieris, 
inquit,  dissimulare,  Bolenae  tacere  est.  lusiurandum  adicit, 
ut,  si  tanti  beneficii  unquam  obliviscatur,  solio  deiecta  carni- 
ficis  manu  ignominiose  pereat.  Mulieris  naturam  fallacem 
esse  sibi  ipsi  solatio  est,  quum  fidei  paullo  ante  Carolo  da- 
tae  ingrata  memoria  redeat,  Regis  adventus  novam  menti 
eius  inicit  agitationem.  Omnes  coram  illo  astutissima  fe- 
mina  adhibet  artes  ,  timidum  ingressum ,  suspiria  ambigua, 
voces  humiles,  vultus  modestos,  recusationes  honestas,  fugam 
mendacem,  exitum  qui  amoris  furorem  provocet.  Tali  furore 
cruciatum  Yulseius  intrans,  quid  sit  tanti  doloris  causa,  si- 
mulata  cum  ignorantia  et  anxietate  rogat.  Re  comperta, 
gravibus  gravia  morbis  remedia  opus  esse  dicit.  Rrgis  amo- 
rem  se  compellere,  ut  verum  loquatur,  haud  ignarum,  quam 
raro  veritas  regibus  grata  sit.  Matrimonium  enim  Cathari- 
nae,   quae  antea  fuisset  fratris   uxor,   invalidum    esse:  sena- 

tum  imperii  convocandum  haud  dubie  paratum  fore  ad  di- 
vortium  sancieudum.  Senatum  convocare  placet,  convocandi 
cura  cardinali  permittitur,  qui  celeriter  ag-endo  rem  ita  se 
facturum  sperat,  ut,  quantumvis  cupiat,  factum  infectum  rex 
reddere  nequeat.  Conscientia  recti  et  amoris  furor  ihterea 
in  Henrici  pectore  fere  inter  se  conflictant.  Medeae  illud 
apud  Ovidium:  „video  meliora  proboque,  deteriora  sequor" 
etiam  in  Henricum  cadit.  ludae  patriarchae  exemplum  re- 
cordatus,  qui  defuncti  filii  uxorem  alterum  filium  in  matri- 
monium  ducere  jusserat,  neque  pontificis  maximi  dispensandi 
copiae  ignarus  matrimonium  suum  nec  bibliae  sacrae  neo 
ecclefiae  auctoritate  invalidum  esse  bene  intelligit.  Sed  cu- 
piditas ,  domina  dura,  imperiosa,  veritatis  lucem  extinguit, 
recti  conscientiam  devincit,  iniuriam  committere  cogit.  Quum 
Superi  insontium  offendendorum  animo  incutiant  insaniam, 
Superorum  est  insontes  servare  et,  si  placet,  in  offensorem 
offensas  vindicare.  Offendatur  igitur  Catharina,  ut  sit  Anna 
regia  coniux.  Si  mors  nec  virtute  nec  peccato  vitetur,  dulci 
peccato  quam  ardiia  virtute  mori  praestare.  Mox  senatu 
convocato  scrupulis  suis  ob  validitate  matrimoriii  explicatis 
Henricus  iiiatrimonium  cura  Catharina  dissolvendum  pronun- 
tiat,  capitis  poenam  minatus,  si  quis  ab  hac  opinione  dissen- 
tiat.  Ac  frustra  regem  regina  per  Deos.  per  fidem  incolu- 
mem  servatam,  per  antiquum  amorem,  per  amoris  pignora 
obsecrat.  Nihil  valct  in  crudelem  tam  admirabilis  eloquentia. 
Exit  rex  cum  Yulseio,  ceteri  paullatim  sequuntur,  Carolus 
legatus  divortii  nuntium  in  Galliam  laturus  proficiscitur. 
Regina  infelix  Mariam  mater  filiam  ad  latus  stantem  am- 
plexa  soIitucH^is  suae  solatium  fore  sperat,  quum  Yulseius 
rediix  filiam  a  matre  avulsam  duris  verbis  ipsum  sequi  iubet. 
Consilii  inops,  ultima  consolatione  adcmta,  Boleniim  senem, 
sapientem  ac  fidum  regis  ministrum  lacrymis  obortis  pre- 
catur,  ut  auctoritate  et  experientia  sua  utens  rogis  volun- 
tatem  a  mala  via  devettere  conetur;   insanire   regem,   bene 

merere  qiii  Rania  insanam  verbis  sanet  mentem;  neque  enim 
diirare  posse  illum  furorcm,  de  eo  tantum  agi,  ut  in  prae- 
Bentia  contineatur.  Tcmerarium  antem  Boleno  Tidetur  con- 
silium,  periculum  vitae  nimium  sapiontiae  pretium.  Ignaviam 
excusat  et  discedit.  Maligno  silentio  adest  Anna,  quae  paul- 
lulum  ante  humillimam  reginae  creaturam  se  iactabat,  pre- 
ces  audit  infortunatae,  pro  responso  tergum  vertit  Itaque  ab 
omnibus  praeter  unam  Margarctam,  Eeginaldi  Poli  cardi- 
nalis  sororem,  Catliarina  deserta  aedes  regias  rclinquit,  ab  im- 
perii  splendore  in  exilii  tristitiam  abit,  verbis  dolore  reple- 
tis,  malorum  venturorum  praesagis  omnes  valere  iubet. 


Dies  tertius. 

Dum  rex  nova  sponsa  fruitur  et  regina  exul  pia  re- 
signatione  miseram  vitam  degit,  Carolus  Jegatus  abbinc  com- 
pluribus  annis  Lutetiae  moratus  ,  patre  defuncto  omne  ob- 
staculum,  quomimis  iidem  Bolenae  datam  solvat,  remotum 
ratus ,  matrimonii  regii  ignarus  Bolenam  petitum  subito 
in  Angliara  revenit.  Illam  regis  uxorem  esse  cognito,  prius- 
quam  urbem  relinquat,  semel  tamen  cum  regina  periura 
colloqui  cupit.  Simul  atque  aedes  augustas  intravit,  Yulse- 
ium  duos  milites  supplices  repellentera  conspicatus,  ne  ipse 
conspiciatur ,  cavet.  Pasquimis  supervenit  ineptus  et  cum 
garrulitate  sua  somnium  enarrat  de  cardinalis  funere,  quan- 
tulusque  monachus  sibi  visus  sit  superbus  in  tenebrosi  se- 
pulcri  vastitate.  Maxime  iratus  garrulum  propter  tantam 
insolentiam  domo  exactum  unquam  in  conspectnm  venire 
Vulseius  vetat.  Nec  Bolena  ministri  iram  mitigat,  quae  su- 
premi  iudicis  provinciam  ut  Boleno  patri  conferatiir  postu- 
latum  venit,  eandem  dignitatem  sibi  ipsi  conferri  Yulseio 
Tolente.     Reginam    igitiir    promissae   admonet    gratitudinis, 

cuius  monstranclae  hunc  locum  esse:  et  iure  ipsum  tantum 
praemiiim  poscere  posse,  patrem  enim  illi  vitam,  se  dedisse 
imperii  maiestatem.  Sed  talia  argumenta  Bolenam  parum 
commoYent,  exliortatit)nibusque  his  cum  indignatione  auditis 
molestum  tutorem  de  medio  tollere  statuit.  Quod  ut  effi- 
ciat,  momentum  opportunum  est,  Henricus  cnim  intrat  et 
litteras  a  Catharina  scriptas  legere  aspernatus  coniugi  tra- 
dit  legendas.  Misericordiam  simulans,  ut  ipse  legat  mise- 
raeque  querelis  indulgeat,  blanda  voce  raaritum  orat.  Gene- 
rositate  certans  atque  novum  amoris  exemplum  daturus  rex 
filiam  in  matris  exilium  se  relegare  statuisse  declarat  Re- 
sponsura,  ut  dicit,  litteris  spretis,  re  vera,  ut  venenum  char- 
tae  admisceat,  veniam  petit  Catharinae  scribendi,  simulque 
euspiria  ducit  ex  intimo  pectore,  tanquam  dolore  secreto 
esset  cruciata.  Quaerit  ex  ea  causam  doloris  Henricus,  cui 
in  speciem  invita  respondet:  aliquem  esse,  cui  minus,  quam 
Mariae  se  favere.  Coniugis  amatae  desideiia  sibi  praecepta 
esse  professus  Henricus  nomen  poscit  personae  ingratae. 
Yulseium  Anna  denuntiat.  Eodem  momento  milites  a  car- 
dinali  expulsi  cum  Pasquino  superveniunt  de  Yulseii  super- 
bia  et  crudilitate  conquesturi.  Supplices  insequitur  cardinalis 
ipse  minis  et  opprobriis  propter  tantam  protervitatem ,  sed 
subito  exterritus  obrautescit,  quum  regem  in  colloquio  videt 
cum  protervis,  nec  diutius  dubitare  licet,  quin  ipsi  supplicis 
partcs  suscipiendae  sint,  postquam  audiit  dictum,  ut  domibiis 
offensoris  devastatis  et  divitiis  direptis  milites  offensi  offen- 
sam  ulciscantur.  Ita  repenti  de  fastigio  deiectus,  ab  oppres- 
sis  derisus,  miserum  se  sua  prudentia  delusum  intelligit. 
Ne  mulier  sibi  exitium  pararet  veritus  Catharina.m  piam  re- 
legavit  Aiinamque  impiam  ad  sumraos  imperii  honores  extu- 
lit.  Interitum  pro  praesidio  sibi  ipse  paravit.  Quam  vana 
et  inanis  sapientia,  qua  siderum  regimini  se  imperaturum 
iactabat!  Animo  deprcsso,  aegroto,  sui  ipsius  metuente  in 
campos   aufugit  et  loca  deserta  mendicus  vagus;  vestimenti 

neg-ligens,  viarum  ignariis  ncque  curiosus.     Ita   ad  liortulum 
pcrvenit    secretum,    unde   vox   canora   dulces   sonos   emittit, 
vetus  carraen  modulans   suavis  tristitiae  plenum.    Verba  au- 
scultantis  sorti  mire  apta  flores  exliortantnr,  ut,  quam  rapide 
fortuna  mutetur,  canentis   exemplo   discant,    qui   heri   prodi- 
gium  fuit,  liodie   vixdum   umbra    sui   ipsius   est.     Vi    fatali 
impulsus,  ut  propius    acced-t,    Vulseius    mulieres    quas   can- 
tantes  audivit,   affatur,  quae    sint,    parum   suspicatus.     Men- 
dico   ab  illis  extemplo  recognito  altera  torquem  dat  aureum 
pretiosissimum    quem  in   manibus   tenebat.     Miratus    donum 
tam  splendidum  scire  cupit,  quae  sint  generosae.     Velis  de- 
tractis  adspicit  Catharinam  reginam  et  Margaretam  amicam, 
cuius  frater  Eeginaldus  Polus  torquem  illam  aureum  reginae 
exuli   fidei    suae    pignus    miserat.     Quo    adspectu    turbatus 
strepitu  accurrentium  audito  raetuens,  ne   ipsum   capessitum 
veniant,  praecipiti  fuga  in  saxa   proxima  fertur,    unde   desi- 
liens  mortem   sibi  ipse    consciscit.     Qui   apud  reginam   cum 
strepitu  adveniunt,   centurio   et   milites   sunt  litteras    regias 
tradituri.     JSTecem  dant  reginae  eae  litterae   veneno   compa- 
ratae.     Eex  autem,  dum   omnibus   deliciis   gaudere    videtur, 
tyrannide    sua    laborat.     Pormidine    et   diffidentia    cruciatus 
omnes    metuit,    odit,    auscultat.      Ostio,    aulaeo ,    parietibus 
occultus  aures  fatigare  solet,  ut  aiiorum   consilia  animosque 
cxploret.     Ita  Carolum  legatum  ad  Bolenum   adire  ubi  sen- 
sit,    colloquia    auscultat.     Legatum   cum    regina    colloquendi 
veniam  petiisse   audito.     Annam   ingressam   suspicione   cres- 
centi   observat.     Carolum    eam   auxilium    rogare    ad   bonum 
quoddam  perfide  subreptum  recuperandum  intelligit.   Regina, 
postquam  ceteras  abire  iussit,  quid  intendat,   se   bene  intel- 
lexisse    confessa.     Henricum    sibi    numquam    non    odiosum 
fuisse  declarat,  coronae  gloriam,  non  maritum  se  in  eo  quae- 
sivisse,  antiquo  in  antiquum  sponsum  se  flagrare  amore  ob- 
testatur. 

Tanta   animi   levitate,  tanta  perfidia  efferatus   Carolus 

Circem  eam  appellat  a  se  posfchanc  fugiendam  et  epistolis 
amatoriis  periurae  feminae  ad  pedes  abiectis  recessit.  Te- 
stis  occultus  erat  Henricus  qui,  quum  Anna  exiit,  cliartam 
humi  iacentem  colligit,  manifestum  uxoris  proditionis  docu- 
mentum.  Statim  centurioni  vocato  praecipit,  ut  reginam 
prehendat  prehensamque  in  turrim,  famosum  urbis  carcerem, 
abducat.  Boleno  patri  terribili  iudicium  filiae  causae  com- 
mittit.  Is  iustitiam  in  omnes,  etiam  in  progeniem  suam  se 
vindicaturum  esse  affirmat.  Ruinae  incredula ,  centurionis 
praeceptis  contemptu  repulsis,  ad  regem  regina  supplex  per- 
venit  et  centurionis  castigationem  implorat.  Laudat  Henricus 
militis  ardorem  obedientiae,  admonet,  ut  imperatum  faciat, 
foeda  scelera  reginae  vituperat.  Tum  Bolena  se  perituram 
cognoscit.  Fortunae  suae  maledicit  stolidae,  quae  amygdalo 
similis  inopportuno  tempore  floruerit,  nivali  vento  post  bre- 
vem  Favonium  casura.  Patris  iudicio  capite  damnata  ulti- 
mum  subit  supplicium.  Regem  valde  poenitet ,  quod  in 
Catharinam  tam  iniuste  consuluerit.  Poenitentiam  suam 
publice  professurus  exulem  revocatam  in  integros  honores 
restituere  decernit,  quum  a  nuntio  de  Catharinae  repentina 
morte  certior  fit.  Sola  manet  Maria  filia,  in  quam  amoris 
renati  insignia  cumulet.  Eam  Philippo  Hispaniae  rcgi  nuptu- 
ram  a  toto  populo  reginamAngliae  creari  iubet.  Ipse  senatu 
convocato  lugentem  in  curiam  introducit.  Bolenae  corpus 
panno  velatum,  quod  ante  solium  iacet,  transgressi  ambo 
gradus  adscendunt.  Deinde  patri  Maria  gratiam  habet  pu- 
blicam,  quod  istius  mulieris  puniverit  improbitatem.  Quo 
facto  praeco  edicit,  ut  omnes  iureiurando  fidem  dent  legi- 
timae  regni  Anglicani  heredi.  Consentiunt,  si  Maria  fidem 
obligaverit  suam,  ne  rebus  religionis  interim  reformatis  in- 
festa  priorem  statum  restituat. 

Negare  volenti  Margareta  persuadct,  ut  ecclesiae  sa- 
lute  respccta,  aliter  agendi  tempus  opportunum  venturum  esse 
sperans,  in  praesentia  dissimulet.   Itaque  dum  „accipio"  alta 

voce  quaerentibus  respondet  conditionem  quaesitam  mente 
excipit,  digna  quae  discipula  sit  eorum  qui  reservationis 
mentalis  doctrinam  instituerunt.  Maguo  populi  applausu, 
omnibus  gaudio  exultantibus,  tubarum  strepitu  spectaculi  fluis 


Fabulae  quam  enarravimus  si  fontem  quaerimus,  I?sic. 
Sanderi  de  origine  ac  progressu  scliismatis  Angiicani  libros 
tres  Caideronem  legisse  iam  F.  W.  Y.  Sclimidt  feliciter 
comprobavit.  Sanderum  illum,  Elisabetliae  adversariorum 
fanaticorum  principem  in  llibernia,  ubi  rebus  suis  in  Britannia 
periclitantibus  refugium  quaesierat,  rebellione  orta  post  ma- 
gnam  cladeni  Hibernorum  anno  MDLXXXIII  in  saltibus  fame 
perisse  constat.  Talem  virum  liistdriam  sine  ira  et  studio 
scripsisse  praeter  veri  similitudinem  est.  Mliil  igitur  mira- 
mur,  si  Henricum,  Elisabetliae  patrcm,  incestus  agit  reum 
atque  Bolenam  ex  eo  natam  dicit.  Calderonis  autem  tan- 
tam  calumniam  aversati  teniperantia  laude  digna  est.  Xe- 
que,  quum  insignes  a  Margaretiia  susceptas  consideremus 
partes,  suspicari  inopportunum  erit,  Reginaidi  Poli  cardinalis 
famosum  de  unitate  ecclesiae  libellum  poetae  notum  fuisse. 
Quo  libello  Henricus,  postquam  Bolenae  sororem  ad  satieta- 
tem  habuit,  Annam  petiisse  fertur,  baec  autem  ^pudica" 
mulier  nisi  uxoris  dignitate  induta  regis  voluptati  morigerari 
noluisse  perhibetur.  Et  hanc  calumniam  Calderon  prorsus 
neglexit.  Si  tamen  historiarum  res  eum  aliter  atque  nos 
intellexisse  perspiciatur ,  reprehendere  nequimus.  Historiae 
enim  quas  dicimus,  nihil  sunt,  nisi  summa  quaedam  de  re- 
bus  ante  nos  actis  notionum  ac  iudiciorum,  quae  sive  memo- 
ria  maiorum  sive  reliquiis  exploratis  formavimus.    Ut  autem 

memoria  et  explorandi  facultas  differunt  ab  homine  ad  ho- 
minem,  ab  aetate  ad  aetatem,  ita  liistoriae  numquam  eaedem 
sunt.  Omne  hominum  genus,  ne  dicam  siugulorum  unus 
quisque,  in  modum  suum  sibi  componit  res,  omne  saeculum 
Buos  rerum  scriptores  habet.  Hispanus  fidei  Romanae  ar- 
denter  addictus  ut  regnum  Henrici  illius  octavi  aliter  iudi- 
cet  atque  auctores  qui  reformatorum  doctrinam  profitentur, 
necesse  est.  Praeterea  poetae  historiam  libere  tractare  lici- 
tum  est,  quae  Jicentia  non  regulis  universis  nec  praeceptis 
magistrorum,  sed  mentis  cultura  poetae  ipsius  et  spectato- 
rum  finita  est.  Id  enim  opus  maximam  adsequitur  gloriam, 
ubi  omnes  quae  vera  aut  pulchra  ipsi  desiderant,  expressa 
inveniunt.  Vera  autem  quae  sciunt  aguntque  et  pulchra  quae 
admirantur  hominum  culturam  constituunt.  Quibus  rebus 
respectis  Calderonem  cum  Shakspeario  comparare  pretium 
habet,  praesertim  quum  Anna  Bolenae  descriptionem  ^h 
utroque  factam  consideremus.  JN^eque  enim  dubium  erit,  si 
quis  paulum  diligenter  observaverit,  quin  duae  nationes,  non 
duo  poetae  tantum  descripserint.  Apud  Britannum  Britan- 
niae  recens  gloria  et  novae  religionis  triumphus  refulgent  in 
splendida  Annae  Bolenae,  matris  Elisabethae,  pictnra,  utque 
mater  pulchritudine  et  amabilitate,  sic  pater  Henricus,  libe- 
rator  patriae  ab  imperio  alieni  iuris,  fortitudine  animi,  sa- 
pientia,  rcrum  peritia  excellit. 

Apud  Hispanum  Hispaniae  a  Britannis  cladis  inflictae 
memorem  et,  quod  ecclesia  spoliata  atque  oppressa  esset, 
indignatum,  eadem  Anna,  quam  totius  sacrilegii  credit  au- 
ctorem,  monstrum  impiGtatis  fit  horribile,  execrabili  super- 
bia  inflatum.  Quae  descriptiones  iuter  se  contrariae  minus 
prodigiosae  videntur,  si  inter  rerum  scriptores  eandem  fere 
discrepantiam  reperimus ,  ita  ut  usque  ad  hunc  dlem  firma 
de  Bolenac  noxa  aut  innocentia  sententia  nondum  lata  sit. 
Sunt  enim  qui  etiam  ab  Antonio  Froudii  iudicio  dissentiunt, 
quamvis  id  permagna  sagacitate  ac  multorum  documentorum 

recens  exploratorum  studio  valeat.  (17.  A.  Froude,  History 
of  England  from  the  fall  of  Wolsey  etc.  Leipzig,  Brockhaus. 
1801.  vol.  II.  pag.  28()  etc.)  Annam  autem  alicui  datam 
fidem  violasse  constat,  etiamsi,  quis  sponsus  fuerit,  incertum 
sit.  Herbert  et  Cavendish  viri  nobilissimi,  qui  Vulseii  vitam 
scripserunt,  Percy  quendam  fuisse,  principis  a  Norttiumber- 
land  flliura  natu  maximum  affirmaverunt :  adolescens  ipse 
de  hac  re  a  iudice  interrogatus,  dum  reginae  causa  agitur, 
constanter  infitiatus  est.  Carolo  Francisci  regis  legato  Cal- 
deron  sponsi  partes  attribuens  Kic.  Sanderum  auctorem  se- 
cutus  est.  IS^eque  res  omnis  verisimilitudinis  expers.  JSTam- 
que  Bolenam  puellam  aliquot  annos  Lutetiae  moratam  esse 
non  est  dubium.  lam  anno  saecuU  XIV  comitem  Mariae 
Henrici  VII.  filiae  Ludovico  XII  nupturae  eam  in  Galliae 
caput  venisse  et  inde  anno  saeculi  XXIV  cum  Catharina 
Henrici  VIII  uxore  Londinum  rediisse  pro  certo  habemus. 
Sed  in  societate,  quae  intra  magnificas  Francisci  regis  aedes 
versabatur,  cuiusque  facetiam  ac  levitatern  admiramur,  dum 
libros  quos  Cl.  Marot,  Desperier,  Margaretha  regis  soror 
composuerunt,  legimus,  quis  dubitat,  quin  femina  tam  tene- 
rae  aetatis,  vitae  inexperta.  tot  illecebris  circumventa,  licen- 
tiae  aura  contagiosa  tanquam  undique  perflata,  animi  levi- 
tatem  quam  morum  austeritatem  facilius  induerit?  Quis  mi- 
ratur,  si  malas  adulatorum  artes,  ambitiosorum  artificia,  mu- 
liebrem  viris  amorem  iniciendi  astutiam  melius  didicerit, 
quam  rectam  et  asperam  virtutis  viam?  Neque  igitur  adu- 
latio,  qua  Vulseii  potentissimi  inops  eaptare  studuit  benevo- 
lentiam,  neque  ingratitudo  qua  fautorem  pericUtantem  regina 
oppressit,  cum  tali  animi  levitate  pugnant.  Bonis  terrae 
otiose  frui,  nec  metu  domini,  nec  flagitationibus  mendican- 
tium  vexata  vita  desideranda  et  aliis  visa  est.  Quantumvis 
igitur  miseranda  sit  infausta  et  cruenta  sors  atque  expiatio 
culpae  crudelis  videatur,  nullus  tamen  innocentiae  fidei  locus 
est.    Exstant   nimiium  litterae,  quas  dicunt  a  Bolena  ad  re- 

gem  scriptas,  clictione  et  argumento  admirabiles,  quibus  per 
Deum  se  insontem  attestatur,  doloris  altitudincm  generosa 
quadam  erga  regem  misericordia  temperat,  summam  in  Dei 
iustitia  fiduciam  ponit.  Exstant  autem  haud  secus  supremi 
iudicii  acta,  cuius  sententia  multis  flagitii,  incestus,  par- 
ricidii  criminibus  convicta  capite  damnata  est.  Quum  vero 
in  numero  iudicum  praeter  nobilissinios  Angliae  viros  nomina 
legamus  Thomae  patris  et  propinquorum,  quid  valent  verba, 
quorum  nulhim  nisi  eloquentia  testimonium  veritatis  est? 
Penes  quemvis  certe  iudicare  est,  utrum  ream  feminam  de 
culpa  sua  verba  splendide  mendacia  composuisse,  an  con- 
cilium  tot  ilhistrium  virorum,  ut  uni  soh  servihter  obseque- 
rentur,  reginam,  ne  dicam  cognatam,  damnavisse  innocentem, 
atque  sua  sponte  sororis  et  fihae  supphcio  pubhco  aeternam 
famihae  suae  ignominiam  conscivisse  credendum  sit.  Quod- 
cumque  autem  iudicium  de  hac  re  apud  posteros  est  vahtu- 
rum,  nostra  interest  Calderonis  artem  in  Bolenae  pictura 
accuratius  inspicere.  Tum  autem  digna,  quae  consideretur, 
coniunctio  est,  quam  poeta  inter  fidei  iacturam  et  morum 
pravitatem  instituit.  Superbiam  enim  Annae  ut  impietatis 
causam  ac  fontem  denuntiat,  superbiam  eiusdem  naturac,  qua 
Satanas  inflatus  apud  MiUonum  coeligenis  behum  infert  et 
vigorem  exhibet  inexhaustum,  inexpugnabilem,  nulhs  infe- 
rorum  tormentis  fractum.  Ut  indignatione  male  repressa 
Lucifer  Deum  dominum  appellat  et,  dum  ore  sonat  precum 
voces,  rebehionis  in  animo  volvit  consiha,  sic  Bolena  invita 
et  indignata  reges  salutat  atque  in  desertis  feris  imperare, 
quam  in  aulae  pompa  maiestati  inservire  hominum  profite- 
tur.  Puella  mentem  parum  Immanam  ostendit.  Nobih 
loco  nata  a  parentibus  qui  amentur  dignissimis,  formositate 
insignis,  omnes  arte=5  hberales  docta,  hominum  societatcm 
intrat  triumphatura,  amicitiae  et  amoris  bencficiis  cumulanda. 
Sed  animus  cius  nuho  aUerius  amore  commotus,  nuho  bene- 

ficio  obligatua  videtur.  Ruptis  omnibus  amoris  et  pietatis 
vinculis,  a  patre  ipso  condemnata,  sola  ac  deserta  manet  in 
rebus  adversis,  tanquam  divulsa  sit  a  toto  genere  mortalium. 
Neque  ullum  iis  communem  babet  luctum :  nec  poenitentiae 
nec  misericordiae  in  hoc  pectore  locus  est.  Nulla  inter  recti 
conscientiam  et  malam  cupiditatem  lucta,  Ab  initio  cupi- 
ditas  in  virtutem  insitam  dominatur.  Id  solum  aegre  fert, 
quod  ingenti  superbiae  suae  modum  facit  sive  finem  ponit. 
Impune  omnia  facere,  id  regem  esse  censet  cum  Memmio  apud 
Sallustium.  Nihil  eam  miseret  sponsi  crudeliter  delusi,  re- 
ginae  benevolentissimae  in  exilium  pulsae,  amici  fautoris  in 
miseriam  exacti,  patris  senis  ad  filiam  capitis  damnandam 
compulsi;  minime  cunctatur  honestam  obscuritatem  cum 
nefanda  gloria  mutare;  nihil  dolet,  quod  turpem  mortem 
tantis  peccatis  emerit,  nihil  metuit,  dum  coram  iudice  su- 
premo  rationem  redditurae  discedendum  est.  Fortunae  so- 
lum  lamentatur  inconstantiam,  quasi  fortunae  esset  improbis 
constanter  favere.  Non  ita  ferox  interit  Ricardus  ille  ter- 
tius,  quem  Shakspearius  ut  summae  perversitatis  exemplum 
nobis  proposuit.  Tot  tantisque  sceleribus  feliciter  perpetra- 
tis  in  tyranni  pectore  conscientia  nondum  extincta,  timor 
vindicis  cuiusdam  supremi  nondum  sublatus  est.  Coerulea 
luce  fuiget  candela  nocte  ante  diem  fatalem,  quum  solus  in 
tentorio  ingenti  metu  experrectus  umbras  eorum,  quos 
occiderat  animum  opprimere  sentit  et  in  auribus  suis  reso- 
nat  sententia  damnationis  mille  oribus  pronuntiata.  Talis 
anxietas  Bolenae  menti  ignota.  Quare  Anna  ista  similitu- 
dinem  habet  memorabilem  cum  Alhalia  in  Racini  tragoedia. 
Alhalia  quoque  fidem  deseruit  patrum  et  omnibus  naturae 
vinculis,  quae  hominum  societatem  colligant,  dissolutis,  cul- 
pae  suae  conscientiam  perdere  videtur,  interitum  fugit  et 
ulcisci  cupit,  Deo  resistit  adeo,  ut  ultimis  ante  necem  verbis 
puerum  innocentem  exsecretur,  quae  exsecratio  prorsus  effe- 
ctum  suum  habet.     Quum  vero  homines  sint,   qui  sceleribua 

imbuti  omnis  humanitatis  expertes,  belluarum  ferocitatem  et 
vivendo  et  moriendo  imitantur,  ut  daemones  horrendi  esse 
videantur,  summi  quidem  poetae,  quamvis  et  monstrorum 
talium  perscrutati  naturam  foedam  depingere  artis  digni- 
tate  servata  possint,  tamen  defectum  quendam  in  homini- 
bus  tam  perditis  virium,  quibus  natura  nostra  praediia  est, 
aversati  similibus  picturis  rarissime  operam  dederunt.  Im- 
pietatem,  ut  ita  dicam,  humanam  modo  esse  permittebant 
virtutisque  germen  vitiis  obrutum,  sensus  ille  intimus  boni. 
ac  mali  discernendi,  ut  appareret,  curabant.  Luctam  vide- 
mus  acerrimam  in  Phaedrae  incestae  vel  Medeae  truculentae 
pectore  furere  inter  malam  cupiditatem  et  bonam  voluntatem ; 
neque  conscientiae  cruciatus  aut  Clytaemnestrae  apud  Aeschy- 
lum  aut  Ricardo  illi  desunt  apud  poetam  Anglicanum.  Tum 
animi  et  timore  et  misericordia  commovcntur:  timemus,  ne 
nosmet  ipsi  fragilitatis  humaiii  quam  conspicimus,  afferamus 
specimen,  misercmur  eorum,  qui  tanta  ruina  fragilitatis  poe- 
nam  solvunt.  Odium  autem  solum  atque  horror  in  pectora 
penetrant,  quum  scelus  non  iam  rcs  praetcr  naturam 
nostram,  sed  altera  videtur  ipsa  natura  facta.  Qui  religioni 
cum  ardore  servire  volunt,  iis  poetis  potissimnm  extremae 
malignitatis  personae  placcre  videntur.  JSTec  dubitare  potest, 
quin  Calderon  quoque  Bolenam  penitus  perversam  descri- 
bens  fidei  catholicae  vindicis  sibi  partes  assumserit.  Per- 
spicuum  enim  est,  sub  Bolenae  figura  ccclesiam  Anglicanam 
ab  Henrico  fundatam  odio  et  contemptui  prostitutam  esse. 
Ut  Lucifer  superbia  contra  Deum  rebellasse  dicitur,  ita  Bo- 
lena.ab  ecclesia  deficit,  quae  humilitatem  et  obedicntiam  prae- 
cipit,  parique  animo  omnes  fidci  antiquae  desertores  defe- 
cisse  Calderon,  ut  multis  aliis  testimoniis  manifcstum  cst, 
credidit.  In  univcrsum  autem  doctrinam  ullam  vel  optimam 
defendere  artis  pariim  expedit  pcrfcctioni.  Omnis  cnim  do- 
ctrina,  praesertim  quum  ad  mores  pertinet  regendos,  definita, 
absoluta,  peremptoria  est:   contra   hominum   natura   infinita, 

imperfecta,  innumerabilibus  rebus  inter  se  diversis  tempe- 
rata  ac  determinata.  Necesse  igitur  est  poetam,  si  doctri- 
nae  ardenter  inserviat ,  hnmanam  varietate  sua  et  varia- 
bilitate  privare  naturam  et  singulas  res,  ceteris  non  minore 
observatione  dignis  neglectis,  uimio  studio  tractare,  id  quod 
quia  bene  intellexerunt  alii  poetae,  pectus  humanum  perscru- 
tando  contenti,  nulli  religioni  addicti  esse,  nullam  de  repu- 
blica  regenda  doctrinam  ampiexi  visi  sunt. 

Secundum  Annam  Henricus  principales  dramatis  agit 
partes.  Yir  studiosus,  scientia  sua  superbus,  boni  malique 
cognoscendi  avidus,  cupiditatis  imperio  succumbit,  Ipso 
ingenio  suo,  quod  peccatorum  suppeditat  praetextum  ae  bo- 
nam  speciem,  tentationi  magis  obnoxius,  regia  potestate,  ubi 
delirare  coepit,  terribilior  est.  At  vitia  eius  intra  humanae 
naturae  fines  sunt.  Kulla  in  eo  vis  male  agendi  ab  initio 
omnino  dominatur.  AfFectus  in  eius  pectore  valde  diversi 
confligunt.  Cupiditas,  quum  vincit,  non  tamen  sine  lucta 
victrix  est,  et  quum  rex  ministri  perfidi  lenociniis  circum- 
ventus  vitio  indulserit,  in  iniuria  perpetranda  iniuriae  con- 
scius  se  ipsum  reum  fatetur  Astra  nimirum,  dum  insanit, 
in  culpa  furoris  sui  ponit,  nec  tamen  ullo  momento  ignorat, 
se  eiusdem  culpae  poenam  meruisse.  Denique,  quid  mali 
foedo  amore  suo  paraverit,  ubi  sero  comperit,  vero  dolore 
afflictus  laesos  beneficiis  reconciliare  studet  nec  minorem  in 
expiatione  erroris,  quam  in  errore  ipso  ponit  ardorem. 

Ceterum,  quae  ab  Henrico  facta  Calderon  scripsit,  ple- 
raque  a  scriptoribus  memoriae  prodita  sunt.  Libellum  de 
septem  sacramentis  Leoni  papae  dedicatum  anno  MDXXI 
Henricus  contra  Lutherum  composuit.  Pontifxeit  Eomanus, 
qui  die  X  mensis  Octobris  eiusdem  anni  dedicationem  acce- 
pit,  auctori  fidei  defensoris  gratiam  agens  contulit  titulum, 
quo  usque  ad  hunc  diem  Angliae  reges  singulari  usurpatione 
utuntur.  Divortium,  quod  Henricus  cum  Catharina  fecit 
uxore,  tantum  abest,  ut  repentinum  fuerit,  ut  per  sex  annos 

totiua  Europae  concilia,  litterarum  universitates,  iurisconsul- 
torum  corpora,  singuli  viri  auctoritate  et  peritia  eminentes, 
non  vago  rumore  suscitati,  sed  de  industria  consulti  acriter 
de  eo  deliberarint  et  disputarint.  Factum  est  tandem  anno 
MDXXXVI.  Eodem  anno  Catharinae  et  Bolenae  obitus. 
Die  XXIX  mensis  lanuarii  regina  relegata,  non  veneno  sed 
aegritudine  confecta  e  vita  excessit,  die  XIX  mensis  Maii 
Bolena  ultimum  supplicium  subiit. 

Neque  Vulseii,  quantumvis  parum  grata  sit,  ita  uti 
Bolenae  pictura  oifendit.  Minorem  ingenio  et  moribus,  quam  re 
vera  eum  fuisse  constat,  magnum  cardinalem  poeta  depinxit. 
Est  verum  scilicet,  magnam  eum  operam  navasse,  ut  ponti- 
fex  maximus  fieret.  Quae  ambitio  tamen  in  tali  viro  non 
illicita  dicenda  est,  qui  easdem  certe  atque  aemulus  Adria- 
nus  proferre  potuit  facultates  nec  dignifcate  nec  experientia 
inferior  fuit.  Tmmo  apud  Calderonem,  quamvis  malis  arti- 
bus  se  triumphaturum  speret,  rei  petitae  magnitudo,  iter 
tam  longum  a  cunis  in  carnificis  tugurio  usque  ad  sedem 
pontificalem,  tanta  obstacula  seu  vi.  seu  prudentia  superata : 
haec  omnia  efficiunt,  ut  admirationem  quandam  ei  recusare 
nequeamuSj  qui  tantum  opus  tanta  industria  moliri  ausus 
est.  Dissimulatione  et  adulatione  se  profecisse  et  profectu- 
rum  esse  fatetur,  quae  vitia,  quamquam  omnino  vituperanda, 
tamen  ingrato  animo  multo  rainora  sunt.  Ingratus  enim  animus 
aliorum  virtutibus,  dissimulatio  et  adulatio  aliorum  vitiis  obviae 
flunt.  Vanitas.  non  virtus,  adulatione  delectatur  ac  fallitur,  et 
odii,  quod  veritas  parit,  experientia  saepissime  dissimulationem 
et  blanditias  gignit.  Ingratos  igitur,  quia  generositate  laesa 
virtutem  ipsam  extirpare  tendunt,  Italorum  poetarum  prin- 
ceps  haud  immerito  in  infima  tartari  regione  collocavit. 
Huius  vitii  expers  Vulseius,  cuius  hominis  ab  infimo  loco 
ad  summos  honores  elati  superbia  cum  reginae  superbia 
conflictat,  ignominiae  illatae  persequitur  ultionem,  beneficia 
aocepta    malis    infligendis    non    exsolvit.    Malae  ambitionis 

eius  imperiosae  ncmesis  apparet  eo,  ut  is,  qui  in  rebus  se- 
cundis  timeri  quam  amari  malebat,  in  rebus  adversis  immo- 
derato  timore  pcssum  dctur. 

Talis  autem  ignayia,  qua  poeta  cardinalem  periisse  fin- 
xit,  iniusta  gloriae  eius  detrectatio  est.  Liberalis  bonarum 
artium  fautor,  alterius  litterarum  universitatis  Anglicanae 
conditor  fatum  obiit  eorum,  qui  tempestatibus  tumultuosis 
ingenio  superiores,  sed  inferiores  audacia  ab  audacibus  su- 
perantur.  Grandia  in  animo  volvebat  consilia  de  totius  Eu- 
ropae  conditione  politica  permutanda.  Yeritus  ne  domus 
Austriaca  in  dies  potentior  facta  in  cetera  imperia  domina- 
retur,  operam  dedit,  ut  familia  in  Angiia  regnans  cum  Fran- 
cisci  domo  quam  arctissime  iungeretur ,  quo  patriam  potis- 
simum  ab  Austriae  ambitione  et  inimicitia  imminente  tu- 
tam  fore  hand  insipiens  arbitrabatur.  Hanc  ob  rem  divortio 
favebat,  non  quo  Bolenae  ambitioni  inserviret.  Metum  autem 
Catharinae  superstitiosum  rerum  scriptores  cardinali  quoque 
tribuunt.  Hicardi  Scelleii  in  libro,  quem  de  prima  causa  di- 
vortii  scripsit,  haec  legimus:  „Catharina  ita  stomachata  est, 
ut  de  Yulseii  potentia  minuenda  cogitationem  susciperet: 
quod  ille  cum  sensisset,  qui  ab  astrologo  suo  accepisset,  sibi 
a  muliere  exitium  imminere,  de  regina  de  gradu  deiicienda 
consilium  iniit."  Cardinalem  crystallum  magicum  domi  ha- 
buisse  alii  narrant,  quae  superstitiones  homiuibus  iliius  sae- 
culi  communes  erant. 

Catharina  regina  regum  Hispaniae  nobilissima  filia 
Bummo  cum  amore  a  poeta  descripta  est.  Omnibus  virtu- 
tibus  excellens  nobilem  superbiam  cum  pia  humilitate  in 
animo  iungit.  Nihil  tamen  in  ea  videmus  illius  vitam 
mundumque  perosae  pietatis,  quae  rebus  terrestribus  omnino 
spretis  coelum  solum  spectat  omnique  humanitate  tanquam 
exuta  nec  metus  nec  spei  locum  habet.  Nimis  fortasse  poe- 
tae  referebat,  ut  impietatis  piam  reginam  cecidisse  victimam 
ostenderet,  quum  tragoediae  effectui,  ut  mihi  quidem  per- 

Buasum  est,  melius  expedivisset  argumentum  necessitatis, 
qua  talis  mulieris,  qualis  regina  erat,  anirao  infracto  fatum 
suum  vocantis  interitus  aliis  invitis  ovasisset  inevitabilis.  Et 
quum  admirabilis  sit  solitudinis  descriptio,  ubi  Yulseiius 
misere  vagans  reginae  exuli  fortuito  obviam  venit,  (id  quod 
vere  fieri  non  potuit  cardinali  iam  sex  ante  annis  defuncto), 
finis  tamen  reginae  veneno  ab  Anna  praeparato  morientis, 
minus  commovet  animos,  quam  sublimis  illa  mortis  scena 
apud  poetam  Anglicanum.  (cf.  lienry  VIIT.  Act.  IV.  sc.  2) 
Religionis  studiura,  quod,  ut  raartyrera  faceret  Catharinam, 
poetara  irapulit,  etiara  efficit,  ut  in  fine  tragoediae  fides 
catholica  triurapbans  spectatoris  raenti  obversetur,  quamvis 
hanc  triumphi  speciem  nisi  pia  fraude  Mariae  Calderon  prae- 
bere  nequierit. 

In  Caroli  legati  partibus  stili  quem  voeant  exculti 
egregium  habemus  specimen,  ad  id  genus  dictionis  accura- 
tius  cognoscendum  aptissimura.  Nec  verba,  quae  Pasquinus 
ineptus  facit,  studio  indigna  sunt.  Profiindam  sub  ludricra 
forma  condunt  sapientiam  mali  venturi  praesagam,  verum 
falsa  specie  indutum  dignoscentem. 

Si  vero,  postquam  singulas  partes  consideravimus,  ad 
totius  dramatis  compositionem  mentem  vertimus,  admiratio 
nostra  Calderonis  artis  minime  minuitur.  Sine  mora 
omnia  ibi  tendunt  ad  finem  propositum.  Luctam  intuemur 
virium  inter  se  contrariarum  ab  initio  ita  instructam  ac  dis- 
positam,  ut  exitus  e  longinquo  praevisus  magis  magisque  fiat 
inevitabilis.  Suam  quaeque  dramatls  persona  actionis  partem 
bene  moderatam  exhibet.  Effectus  tamon  tantae  artis  pluri- 
mis  nostratium  eo  debilitatur,  quod  singula  ornamenta  displi- 
cent.  In  primis  stilus  ille  quem  dicunt  excultura  male  cul- 
tae  dictionis  ab  iis  reputatur  specimen.  Sed,  quamvis  illam 
opinionem  refutare  nolim,  praeiudicio  sacpius,  quam  causa 
cognita  et  bene  considerata  ita  iudicari  existimo.  In  univer- 
8um  enim  consuetudo  potius  quam  ratio  efficit,  ut  res  aliqua 

placeat  aut  displiceat.  Opus  enim  est  discernere  pulchrum  quod 
placet,  discernciidi  autem  facultas  in  singulis  natura  diversa  et 
diverse  exculta  est,  et  consuetudine  excolitur.  Admove  rusticum 
quendam  ad  immortales  Eapliaeli  tabulas,  iuxta  quas  posueris 
picturas  minimi  pretii  recentissimas,  sed  colorum  splendore  ocu- 
lis  rusticis  blandientes,  num  incertum  est,  utras  noster  praelatu- 
rus  sit  ?  Discendum  est  pulclirum  videre  pariter  atque  discen- 
dum  est  verum  intelligere.  Prius  autem  ferme  de  novis  rebus 
iudicatur,  quam  observatio  earum  consuetudine  satis  excrcitata 
sit.  Ita  fit,  ut  saepissime  unus  vir  ceteris  ingenio  praestans 
iudicium  ferre  soleat  singulare,  quod  talis  viri  auctoritate 
vigens  multitudinis  animis  sensim  insinuatur,  donec  omnes 
mirantur,  quod  paullo  ante  nemo  contemplari  dignatus 
est.  Ita  Newtonii  doctrina  apud  Gallos  Yoltairii  auctori- 
tate,  systemate  Cartesiano  everso,  triumpbavit.  Ita  arclii- 
tecturae  quam  gotliicam  dicimus  apud  nostrates  admiratio 
Goethio  auctore  praecipue  nata  est.  Ita  Calderon  ipse, 
qui  fratres  Scblegelios  illustres  gloriae  suae  praecones 
invenerit,  subito  in  Germania  famam  principis  poetarum 
nacturus  fuit.  Quae  fama  si  post  primum  impetum  minuta 
esse  videtur  neque  unquam  ad  eundem  gradum  atque 
Shakspearii  pervenit,  prima  causa  discrimen  est,  quod 
intercedit  inter  ingenium  nationum  Komanae  et  Germanicae 
originis.  Qui  poetas  Anglicanos  admirari  didicit,  nullo 
modo  etiam  de  Calderonis  ingenio  iudicare  doctus  est.  Uter- 
que  aetatis  et  populi  sui  nobis  reliquit  culturae  imaginem 
non  perituram,  sed  imagines  ita,  uti  populi,  differunt.  Fa- 
cilis  nimirum  labor  philosophorum  est,  qui  nonnuUa  praece- 
pta  paucorum  operum  studio  abstracta  pro  regula  et  men- 
sura  habent  omnis  pulchritudinis.  Error  hio  idem  est  atque 
eorum  qui  meditatione  philosophica  leges  rerum  naturae  de- 
tegere  voluerunt,  quae  experientia  et;  observatione  detegun- 
tur.  Artium  ac  litterarum  et  scientiae  mundus,  quantumvis 
yalde  differat  a  mundo  corporum  inertium,  tamen  leges  suas 

habet  nascendi  et  pereundi,  quas  obserratio   sola  eruit:  qui- 

bus  cognitis  tantum   de    virtute   operum   singulorum   diiudi- 

candum  est.    Atqui,  quoniam  litteris  omnis  fere   mentis  cul- 

tura  reveletur,  cuius  populi    de    litteris  iudicare    vis,   etiam 

eius  mores  et  historiam     cognoscere  necesse   est.      Ex  quo 

patet,  leges  illas   magna  ex    parte     easdem    fore   atque   le- 

ges,  quibus    populi  alicuius  progressus   in  culto  humano   et 

civili  reguntur.    Longum  est    de  harum  legum  natura  hic 

disserere;    id    solum    commemorari     oportet,    graviter    nos 

falli,  si,  prout   nobis   nunc  placeant    aut  displiceant,    opera 

magni  aut   parvi  aestimanda  putemus.     Ita  putaverunt  per- 

peram    illi    qui,   ut  Thomasius    vir   illustrissimus,   Homerum 

ipsum  divinum  nugarum   appellabant  inventorem,  cui  Hans 

Sachs  quem    vocant   anteponendus   esset;    itemque    doctores 

illi  Parisini  saeculi   septimi   decimi,  qui  Homeri  et  Aeschyli 

stilo   increpantes   poetas    aequales    omnibus  Graecis   et  La- 

tinis  multo   superiores    declarabant;    cuius    erroris    exempla 

adeo    abundant,    ut    enumerationis    finis    desideretur.       Sin 

vero  iidem    qui   ita  falso   iudicaverunt,   rationem  habuissent 

auctoritatis     qua     poetae     vigebant    illi    apud     cives    suos 

per  tot   saecula    incolumi,   non    dubitandum    est,    quin   iu- 

dicia  tulissent  minus    levia    et   temeraria.      Nam    tum   sen- 

* 

sissent,  primum  locum  iis  poetis  deberi,  qui  cultum  po- 
puli  sui  tam  perfecte  expresserunt,  ut  posteris  magistri 
et  exempla  sint.  Qua  re  et  Calderonem  qui  primum 
locum  obtineat.  dignum  esse  porspicuum  erit.  Hispanorum 
enim,  ut  nullus  alius,  vates  et  magister  est.  Errores  eius 
vitia  et  saeculi  ot  nationis  sunt  ita,  ut  veritatem  augeant 
mundi  imaginis,  quam  pinxit.  Atquo,  ut  pauca  adiciam 
verba  de  stilo  exculto  tam  frequenter  vituperato,  vituperari 
mihi  videtur  potissimum,  quia  pugnat  cum  nostro  ingenio, 
cum  nostro  sermone,  cum  nostris  optimae  dictionis  exemplis, 
minus  autem  mihi  pugnaro  videtur  cum  ingenio  Hispano- 
rum.  Id  enira  et  in  antiquis  carminibus  ordinem  praefert  mem- 

brorum  paene  arithmeticum ,  parallelismum  quendam  ali- 
quando  eimilem  Ilebraeorum,  qui  non  solum  in  rimarum 
et  sonorum  repetitione,  vero  etiam  in  cogitatis  ipsis  repe- 
riri  potest.  Nimis  fortasse  stropharum  structura  apud  Cal- 
deronem,  ut  in  Caroli  versibus  A.  I.  sc.  lY.,  eamdocetpro- 
pensionem. 

Singulas  solito  primi  versus  exhibent  comparationis 
instituendae  partes,  quas  ultimi,  saepissime  syllogismi  imi- 
tantes  figuram,  resumturi  sunt.  Neque  negandum  est  sym- 
metriam  illam  et  rimarura  abundantiam  adiutam  vocalium  dul- 
cedine  auribus  blandiri  Hispanorum,  qua  voluptate  nos- 
met  ipsi  caremus. 

Omnino  vero  Calderonis  gloria  naevis  pauUum  ob- 
scurata  id  circo  magis  solis  imitatur  splendorem.  Nemo 
est  perfectus;  quandoque  bonus  dormitat  Homerus.  Dum 
modo  poeta  verum  sequatur  et  mentem  habeat  diviniorem, 
qua  aliorum  mentes  capessat  ao  teneat,  non  interest,  quod 
saeculi  sui  indulget  erroribus  atque  imbutus  est  sapientia 
imperfecta  a  posteris  infinite  emendanda  et  perficienda.  Ye- 
rum  ingenium  semper  sibi  exigit  monumentum  aere 
perennius,  cuius  fama  etiam  in  alienas  penetrabit  gentes. 
Musae  cnim  in  excelsis  domum  tenentes  omnium  gentium 
sunt  omnesque  inter  se  conciliare  student,  qui  sursum 
tollunt  animos  atque  perducunt  ad  cultum  humaniorem. 


r  I  T  A. 


Natus  sum  Carolus  Augustus  Hugo  Ulbrich 
Liegnitiae  anno  XXX  h.  s.  Carolo  et  Carolina  parenti- 
bus,  quos  adhuc  inter  vivos  esse  maxime  laetor.  Fidei 
addictus  sum  evangelicae.  In  gymnasio  Liegnitiensi ,  quod 
tunc  sub  M.  Koehlero,  V.  cl.,  fiorebat,  per  septem  annos 
versatus,  anno  L  Yratislaviam  me  contuli,  ubi  matheseos, 
historiae  naturalis,  linguarum  studiis  deditus  docentes  audivi 
per  triennium  et  semestre  hosce  viros:  Braniss,  Bunsen, 
Duflos,  Frankenheim,  Glocker,  Goppert,  Graven- 
horst,  Kirchhoff,  Kummer,  Scharenberg,  de  Sie- 
bold.  Deinde  in  familia  nobili  Silesiae  superioris  praece- 
ptoris  munere  functus  sum  usque  ad  annum  LY,  quo  Rhenum 
petii,  ut  contubernalis  essem  nobili  viro  von  der  Leyen- 
Bloemersheim,  vocatus.  Quod  maxime  desiderabam, 
tinera  faciendi  ita  mihi  datus  est  locus.  Lutetiae,  ubi  opti- 
mus  ille  vir  atque  artium  liberalium  amantissimus  hiemes 
conterere  solebat,  multas  et  varias  auscultavi  lectiones  illu- 
etrium  professorum:  Baudrillart,  Berger  de  Xivrez, 
Cl.  Bernard,  Egger,  Nisard,  de  Lomenie,  Saisset, 
Demogeot,  Patin,  Garnier,  Havet,  St.  Marc-Girar- 
din.  Per  annos  LYII  et  LYHI  in  Helvctia  Turici  in 
scholis  docendo  intontus  fui.  Prope  finem  anni  LYIII  a 
nobili  vonderLeyen  invitatus  Lutetiam  repetii,  unde  mense 
Aprili  Londinum  profectus  sum,  Anglorum  linguam,  morcs, 
litteras    penitus  cogniturus.    Bonnam    reversus   scholas  viri 

illustrissimi  frequentavi  Monnard,  quem  subito  ereptum 
omnes  nunc  lugent.  Incunte  anno  LXI  ad  scholam  pu- 
blicam  Crefeldensem  vocatus,  examine  pro  facultate  docendi 
feliciter  superato,  per  triennium  praeceptoris  ordinarii  pro- 
vinciam  in  illa  schola  habui,  quum  anno  LXIV  a  senatu 
urbis  liberae  praeceptor  scholae  superioris  Francofurtensis 
creatus  sum,  ubi  nuno  munere  fungor. 


Sententiae  controversae. 


/.  Arabas  Hispanis  cultu  humano  superiores  fuisse  e  voca^ 
bulis  Hispanicis  ex  lingua  Arabica  depromptis  perspicifur. 

II.  Cum  alias  ob  caussas  tum  ob  artis  metricae  impedimenta 
dramata  poetarum  Hispanorum  mirum  non  est  nostratibus 
prorsus  placere  non  posse. 

IIL  Ex  eo^  quod  significationes  multorum  vocabulorum  in 
malam  partem  mutatae  sunt^  effici  potest,  populos  ad 
maiorem  humanitatem  procectos   esse. 

IV.  Nisi  documenta  contrarium  docerent,  facile  quispiam 
argumentari  possit,  alteram  partem  libri  illius  de  Don 
Quijote  non  ab  codem  profectam  esse,  qui  priorem 
scripserit. 

V.  Neque  Baco  a  Verulamio  neque  Cartesius  novam  metho" 
dum  philosophandi  praedicantes ,  quae  sit  vera  vis  ac 
natura  methodi,  recte  perspexerunt. 

VI.  Spinozae  de  necessitate  doctrina  non  efficitur^  ut  libe" 
rum  arbitrium  negandum  sit. 

VII.  Geographia    vel    in    philosophandi    modos    certam    vim 
quandam  exercuit. 

